2023 m. Vagner grupuotės lėktuvo katastrofa
57°44′52″š. pl. 33°57′15″r. ilg.﻿ / ﻿57.747778°š. pl. 33.954167°r. ilg.﻿ / 57.747778; 33.954167 2023 m. Vagner grupuotės lėktuvo katastrofa įvyko 2023 m. rugpjūčio 23 d. apie 100 km nuo Maskvos, Tverės srityje. Įvykio metu verslo lėktuvas Embraer Legacy 600 buvo numuštas ore, jam skrendant iš Maskvos į Sankt Peterburgą. Tarp dešimties orlaivio keleivių buvo „Vagner“ grupuotės vadovas Jevgenijus Prigožinas bei vieni iš grupės lyderių Dmitrijus Utkinas ir Valerijus Čekalovas. Ši aviakatastrofa sukėlė įtarimus, jog jis buvo numuštas Rusijos prezidento Vladimiro Putino įsakymu, mat lygiai 2 mėnesius iki katastrofos įvyko V. Prigožino vadovaujamas Vagnerio grupuotės maištas. Kiti keleiviai buvo keli „Vagner“ grupuotės veteranai ir apsaugos darbuotojai. Orlaivių stebėjimo sistemos „Flightradar24“ duomenys rodė neįprastus lėktuvo aukščio svyravimus, po kurių sekė staigus kritimas žemyn. Vaizdo įrašuose užfiksuota, kaip lėktuvas krenta praradęs didelę dalį savo dalių. Vakarų žvalgybos duomenys rodo, kad orlaivis buvo numuštas ore. Nors oficialūs Rusijos šaltiniai šią katastrofą menkino, kai kurios žvalgybos agentūros ir tarptautiniai lyderiai teigė, kad šis įvykis yra politiškai motyvuota žmogžudystė. Vieša „Vagner“ grupės lyderių kritika Rusijos gynybos ministerijos bei šalies karinių pajėgų atžvilgiu įvardijama kaip galima pagrindinė katasotrofos priežastimi. Po šio įvykio buvo manoma, kad „Vagner“ grupuotės pavojus V. Putino režimui išnyks. 2023 m. rugpjūčio 25 d. Baltarusijos prezidentas Aleksandras Lukašenka, kuris buvo grupuotės ir V. Putino derybininku Vagnerio grupuotės maišto metu, teigė, kad grupuotės nariai toliau liks Baltarusijoje, nepaisant šių įvykių. Taip pat jis buvo vienas iš nedaugelio užsienio šalių vadovų, neigiančių V. Putino indėlį katastrofoje.